

**Anbefalinger fra ad-hoc udvalget vedr. distrikternes rolle**

Tf/26.april 2024

I dette notat er anbefalingerne fra ad-hoc udvalget vedr. distrikternes rolle samlet. Konklusionerne blev besluttet på møde i ad-hoc udvalget på udvalgets møde nr. 2. den 25/4 2024.

Tilstede til mødet 25. april 2024:

**Deltagere:**

|  |  |  |
| --- | --- | --- |
| Hanna Simonsen | Hjørring | l-formand, k-formand d-koordinator arrangementer og aktiviteter |
| Erik Sønderby | Bjerringbro | l-formand, d- formand - **afbud** |
| Erik Christensen | Hedensted | l- formand, k-formand, d-næstformand |
| Jytte Elkjær Hedegaard | Børkop | l-formand, d- næstformand - **afbud** |
| Ebbe Johansen | Gråsten | l- formand, d-næstformand |
| Knud Børge Møller | Middelfart | d-koordinator social humanitær |
| Stig Ryhl | Møn-Bogø | l-formand, d-formand  |
| Brit Jensen | Tornved-Svinninge | l-formand, d-næstformand |
| Lene Krintel | Allerød | d-koordinator social humanitær |
| Henning Broman | Ballerup | l-formand, d-næstformand |

Landsbestyrelsen: Landsformand Birger Rasmussen og Jørgen møller Larsen

Sekretariatet: Vicedirektør Dorthe Wille, Underdirektør Lars Linderholm og foreningskonsulent Torben Færk.

**Anbefaling fra ad hoc-udvalget i forhold til krav og forventninger:**

Distrikterne forventes at arrangere og afholde relevante og attraktive tema- og kursusdage og netværksmøder indenfor alle fagområderne og for formænd- og næstformænd, kasserer, webmastere, Det Sker lokalredaktører m. fl..

Som udgangspunkt gerne to aktiviteter indenfor hvert fagområde årligt og gerne med mulighed for samarbejde mellem fagområderne. I distrikter med stor geografi anbefales det at overveje dublering af tema- og kursusdage.

**Anbefaling i forhold til at styrke lokalafdelingernes og de frivilliges opbakning til distrikterne:**

Distrikterne skriver nyhedsbrev gerne flere gange årligt efter behov, som sendes til bestyrelsesmedlemmer, suppleanter og relevante frivillige.

Al information om distriktets aktiviteter sendes ud til alle i målgruppen.

Distriktsledelserne anbefales at besøge/holde kontakt til alle lokalafdelingerne, og distriktsledelserne er aktive i forhold til nye formænd, næstformænd og bestyrelsesmedlemmer, herunder på kurserne for nye frivilligledere.

Distriktsfolderen fastholdes og henviser til distrikternes hjemmeside.

Frivillige skal have kendskab til hvad distrikterne står for.

**Anbefaling i forhold til distrikternes rolle i Ældre Sagen og samspil med Landsbestyrelsen:**

Det planlægges sådan, at der afholdes 2 årlige møder mellem distriktsformands- og -næstformandsgruppen og Landsbestyrelsen, evt. kunne det ene af møderne være med hele Landsbestyrelsen og det andet med landsformanden og Landsbestyrelsens næstformand.

På møderne drøftes relevante anliggender efter oplæg fra distriktsformands- og næstformandsgruppen og fra Landsbestyrelsen.

Udvalget anbefaler Landsbestyrelsen, at Landsbestyrelsen arbejder for at Ældre Sagen bliver sidestillet med folkeoplysende foreninger i henhold til tildeling af lokaler, da dette vurderes også at kunne komme distrikterne tilgode.

**Anbefaling fra udvalget vedr. distrikternes organisatoriske ramme:**

Det anbefales at bevare den nuværende organisering med 10 distrikter, og afvente udspil fra sundhedsstrukturkommissionen.

Det anbefales, at der samarbejdes mellem distrikterne, der hvor det giver fagligt og geografisk god mening.

**Anbefaling fra udvalget vedr. benævnelse af distrikterne:**

Distriktets nummer efterfulgt af distriktets geografiske område var det gennemgående ønske.

Distrikt 1 Nordjylland

Distrikt 2 Midt – og Vestjylland

Distrikt 3 Midt- og Østjylland

Distrikt 4 Syd- og Vestjylland

Distrikt 5 Sønderjylland

Distrikt 6 Fyn

Distrikt 7 Sydsjælland og Lolland-Falster

Distrikt 8 Midt- og Vestsjælland

Distrikt 9 Nordsjælland og Bornholm

Distrikt 10 Hovedstaden

**Anbefaling fra udvalget vedr. roller til distriktsfrivillige**:

Ad-hoc udvalget anbefaler følgende roller i listeværktøjet til brug for distriktsarbejdet.

Arrangementer og aktiviteter koordinator distrikt

Medlem af udvalg arrangementer og aktiviteter distrikt

Adgang til dokumenter i distriktsbestyrelsesmappe

Attest af bilag distrikt

Formand distrikt

IT-koordinator i distrikt

Medlem af It-udvalg i distrikt

Kasserer distrikt

Medlem af ledelsen distrikt

Motion koordinator i distrikt

Medlem af motionsudvalg i distrikt

Næstformand distrikt

PR og kommunikation koordinator distrikt

Socialt humanitær koordinator i distrikt

Medlem af socialt humanitært udvalg i distrikt

Sekretær distrikt

Suppleant distriktsledelse

Det Sker områderedaktør

Regionale sundhedsudvalg formand

Regionale sundhedsudvalg medlem

Webmaster distrikt

Anden rolle i distriktet

Ældre- og sundhedspolitik koordinator i distrikt

Medlem af ældre- og sundhedspolitisk udvalg i distrikt

**Anbefaling fra udvalget vedr. fordeling af den tildelte økonomi:**

Ad-hoc udvalget anbefaler, at følgende inddrages i en fremtidig model for tildeling af økonomiske midler til distrikterne:

1. Modellen skal indeholde et basisbeløb plus afstand (ikke nødvendigvis KM2.)
2. Yderligere parametre, der kan inkluderes er: antal frivillige og antal lokalafdelinger
3. Antal kommuner skal ikke indgå
4. Den nye model må ikke ændre tilskuddene til distrikterne meget radikalt.